ing maune wayang wong iku kaya-kaya arêp ora lana, awit ing abad 19 mung kari kanggo ana ing Ngayoja thok. Mangkunêgara V ±1887 ngudi kêlumrahing tontonan wayang wong mau ana ing tanah Kêjawan lan bisa kêlakon kombul têmênan. P. Mangkunêgara IV yasa bangsaning wayang wong, pocapane nganggo têmbang lan sinawung ing gêndhing, lakone carita Damarwulan-Menakjingga. Yasan anyar iku dijênêngake Langêndriya.
